
Eselamu alejkum…S obzirom da je sutra noć Lejletu-l-Kadra a ja sam u hajzu, kako da provedem ovu noć u ibadetu, s obzirom da ne mogu klanjati noćne namaze. Znacilo bi mi puno da dobijem odgovore. Hvala unaprijed, i da Vas Allah Dž.s. nagradi.


* 
* 
* 
* 
* 
* 
* 

 
ŠTA DA RADI ŽENA KOJA IMA HAJZ U NOĆI LEJLETUL-KADRA

Alejkumusselam.


Niko ne može sa sigurnošću tvrditi koju će noć biti Lejletul-kadr.


Ono što je došlo u vjerodostojnim hadisima je da je ona u zadnjih deset dana ***[Ramazana](https://pitajucene.com/search/ramaza/questions/ "Pretraži pitanja o ramazanu")*** i to u nepranim noćima.


A u kojoj nepranoj noći je Lejletu-kadr oko toga je veliko razilaženje među učenjacima. Najbliži stav na osnovu dokaza je da se noć Lejletul-kadra mijenja svakog Ramazana, a može biti 21-e, 23-e, 25-e, 27-e ili 29-e noći, pa jednog Ramazana bude 25-e noći a drugog 29-e noći.


Ovas noć ima svoje znakove, što je tema sama za sebe.


Žena u stanju hajza u noćima u kojima se očekuje da bi mogla biti noć Lejletul-kadra, može da čini sljedeće ibadete: da dovi i zikri čak i sa dovama i zikrovima koji su u stvari kur’anski ajeti, takođe, može da uči Kur’an, jer po ispravnom stavu učenjaka dozvoljeno je ženi u stanju hajza da uči iz Kur’ana pošto nema validnog i vjerodostojnog argumenta koji to zabranjuje. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


